Growth/Community configuration/bn



এই পাতায় "সম্প্রদায় কনফিগারেশন" প্রকল্পে গ্রোথ দলের কাজ বর্ণনা করা আছে। এই পাতায় প্রধান প্রধান সামগ্রী, নকশা, উন্মুক্ত প্রশ্নাবলী এবং সিদ্ধান্তসমূহ লিপিবদ্ধ রয়েছে। ধারাবাহিক উন্নতির হালনাগাদকৃত তথ্য সাধারণত গ্রোথ দলের হালনাগাদকৃত পাতায় দেয়া হবে। বৃহত্তর এবং বিস্তারিত তথ্য এখানে উল্লেখ করা হবে।

বর্তমান অবস্থা

 * 2021-02-11: প্রকল্প পরিকল্পনার কাজ শুরু হয়
 * 2021-04-14: বেটা উইকিতে কনফিগারেশন সম্পাদক চালু হয়
 * পরবর্তী: কনফিগারেশন সম্পাদক পরীক্ষণ, ক্ষুদ্র পরিবর্তন প্রয়োগ

সারাংশ
গ্রোথ দলের বৈশিষ্ট্যাবলী অনন্য কারণ নতুন উইকিতে কোনো কিছু প্রয়োগের পূর্বে সম্প্রদায়ের মতামত গ্রহণ করার প্রয়োজন হয় তাদের। প্রয়োগের পূর্বে সম্প্রদায়ের পক্ষ থেকে কিছু জিনিস উল্লেখ করা প্রয়োজন। যেমন তাদের মেন্টরদের তালিকা, সাহায্য প্যানেলে তারা কোন সাহায্য লিঙ্কগুলো রাখতে চায়, এবং নবাগতদের কাজের জন্য কোন টেমপ্লেটগুলো প্রয়োজন। এই বৈশিষ্ট্যাবলী গঠন বা এদের কাজের ধরণ পরিবর্তনের জন্য সম্প্রদায়কে ফ্যাব্রিকেটর টাস্ক তৈরি করতে হয় যেন গ্রোথ দল তাদের কোডে পরিবর্তন আনতে পারে (কাজের ধারা এই পাতায় দেখুন)। এর ফলে নতুন উইকিতে এই বৈশিষ্ট্যাবলী প্রয়োগের গতি ধীর হয়ে যায়, এবং প্রায়শই সম্প্রদায় এগুলোতে পরিবর্তন আনতে চায়।

এই সমস্যার সমাধানের জন্য গ্রোথ দল এমন এক ব্যবস্থা তৈরি করছে, যেন সম্প্রদায় নিজে থেকে গ্রোথ বৈশিষ্ট্যাবলী গঠন ও এর কনফিগারেশন নিয়ন্ত্রণ করতে পারে। প্রশাসকগণ তাদের উইকিতে এর মাধ্যমে সকল ব্যবহারকারীর জন্য গ্রোথ বৈশিষ্ট্যাবলীর অবয়ব পরিবর্তন করতে পারবে।

এর মাধ্যমে সম্প্রদায় যেমন গ্রোথ বৈশিষ্ট্যাবলীর ক্ষেত্রে সহায়তা পাবে, তেমনি ফাউন্ডেশনের অন্যান্য বৈশিষ্ট্যাবলীর ক্ষেত্রেও এই পরিকল্পনা যুক্ত করা সম্ভব। "একের মধ্যে সব" ধাঁচের বদলে, আমরা এমন কনফিগারেশন প্রকাশ করতে পারব, যার মাধ্যমে সম্প্রদায় তাদের সংস্কৃতি ও প্রয়োজন মোতাবেক এর ব্যবহার করতে পারবেন।

কীভাবে এটি কাজ করে


মিডিয়াউইকি নামস্থানের একটি JSON পাতায় এই কনফিগারেশনটি রাখা আছে। প্রযুক্তির বিষয়াদি নিয়ে কিছুটা অনভিজ্ঞ সম্প্রদায়ের সদস্যগণও এই কনফিগারেশন বুঝতে পারবেন, আমরা কনফিগারেশনটির JSON ব্লবের একটি কাস্টম অবয়ব দিয়েছি। এর মাধ্যমে সম্প্রদায়ের সদস্যগণকে কনফিগারেশন পরিবর্তনের জন্য জানতে হবে না যে কীভাবে JSON ফাইল সম্পাদনা করে কনফিগারেশন পরিবর্তন করতে হয়। একইসাথে এমনভাবে কনফিগারেশন গঠন করা হবে যেন যন্ত্র সেটাকে বুঝতে পারে। কেবলমাত্র প্রশাসক এবং ইন্টারফেস প্রশাসকগণ এই অবয়ব সম্পাদনা করতে পারবেন।

এই অবয়ব নিশ্চিত করে যেন পরিবর্তিত হতে যাওয়া তথ্য নির্দিষ্ট ফরমেটের সবকিছু পূরণ করে।

এই অবয়বের মাধ্যমে যেহেতু মিডিয়াউইকি পাতা সম্পাদনা করা যাবে, এর মধ্যে কিছু বিশেষ বৈশিষ্ট্যাবলী থাকবে যা প্রতিটি মিডিয়াউইকি পাতায় থাকে:


 * এই অবয়বে করা কোনো পরিবর্তন JSON পাতার সম্পাদনা সারাংশে উল্লেখ করা হবে।
 * কনফিগারেশনের যেকোনো পরিবর্তন পুনর্বহালের মাধ্যমে JSON পাতার পুরাতন সংস্করণে ফিরে যাওয়া সম্ভব।
 * JSON পাতার আলোচনা পাতায় যেকোনো পরিবর্তন নিয়ে আলোচনা চলতে পারে।

কনফিগারেশনের চলকসমূহ
যদিও এই অবয়ব সম্প্রদায়কে সকল কনফিগারেশনের চলক নিয়ন্ত্রণের সুযোগ দেয় না, এটা সেই কনফিগারেশনগুলোকে নিয়ন্ত্রণের সুযোগ দেয় যা ব্যবহারকারীর অভিজ্ঞতার সাথে সরাসরি যুক্ত। যেমন, বৈশিষ্ট্যাবলী যে ডেটাবেজ ক্লাস্টার ব্যবহার করে, সেই কনফিগারেশন সম্পাদনার সুযোগ রাখা হয়নি। T275086 এর অংশ হিসেবে, আমরা নির্দিষ্ট কিছু কনফিগারেশন চলকের তালিকা নিয়ে ভেবেছি যা অন-উইকি নিয়ন্ত্রণ করা প্রয়োজন বলে আমরা মনে করছি। আমরা সকল চলকের তালিকা একটি স্প্রেডশিটে (গুগল স্প্রেডশিট) তুলেছি।

উন্মুক্ত প্রশ্ন
সম্প্রদায় কনফিগারেশন একটি নতুন পরিকল্পনা যা সম্প্রদায় ও উইকিমিডিয়া ফাউন্ডেশন উভয়কে সহায়তা করবে বলে আমরা মনে করি। কিন্তু এখনো কিছু প্রশ্ন রয়েছে যা নিয়ে আমরা ধীরে ধীরে জানব, যখন আমরা সম্প্রদায়ের সাথে কথা বলব এবং যখন তারা এই বৈশিষ্ট্য ব্যবহার করা শুরু করবে:


 * কোনো পরিবর্তন প্রয়োগের পূর্বে সম্প্রদায় কি ঐক্যমত গঠন করে নেবে, নাকি একজন এককভাবে এই পরিবর্তন করতে পারে?
 * প্রশাসক এবং ইন্টারফেস প্রশাসকদের জন্য এই সম্পাদনার সুযোগ রাখাটা কি ঠিক আছে?
 * আমাদের কি কনফিগারেশন পরিবর্তন প্রয়োগের পূর্বে কিছুটা বিলম্ব থাকা প্রয়োজন, যেন দ্রুত কিছু পরিবর্তন (বা কোনো ধরণের সম্পাদনাদ্বন্দ্ব) নবাগতদের জন্য খুব বাজে অভিজ্ঞতা তৈরি না করে?